cyanic-selkie/wikianc huggingface dataset:
Redoksreaksjon
Oksiderende og reduserende faktorer
Den kjemiske måten å se på en redoksreaksjon er at reduktanten overfører elektroner til oksidanten. Altså er det reduktanten eller den reduserende faktoren som mister elektroner og blir oksidert, mens oksidanten eller den oksiderende faktoren som tar opp elektroner og blir redusert. Sammen kalles de to reaksjonene som er involvert for et redokspar.
Redoksreaksjoner i industrien
Oksidasjon er brukt i mange forskjellige varianter i industrien, for eksempel produksjon av rengjøringsprodukter.
Elektrolyse er en redoksreaksjon. Elektrolyse brukes mye i industrien til framstilling av blant annet metaller.
Redoksreaksjoner er grunnlaget for galvanisk element.
Eksempel på redoksreaksjon
Et eksempel er reaksjonen mellom hydrogen og fluor til flussyre: Vi kan skrive den ovennevnte reaksjonen som to halv-reaksjoner; oksidasjonen: og reduksjonen:
Ved å analysere hver halvreaksjon i isolert rom kan man ofte se den ovennevnte kjemiske reaksjonen klarere. Fordi det ikke er noe annet som spiller inn på redoksreaksjonen i en reaksjon, og alle partiklene som er med i reaksjonen, ikke forsvinner på noen måte, må antall elektroner som blir frigjort i oksidasjonen være det samme som antall elektroner som tas opp av stoffet som blir redusert.
Stoffer, også de i molekylformer, har alltid et oksidasjonstall lik null. I den første halv-reaksjonen blir hydrogen oksidert fra et oksidasjonstall lik null til et oksidasjonstall på +1. I den andre halv-reaksjonen blir fluor redusert fra et oksidasjonstall lik null til et oksidasjonstall på −1.
Man kan skrive reaksjonene sammen slik:
Elektronoverføringen kan skrives slik:
Redoksreaksjoner i biologi
Øverst: askorbinsyre (redusert form av C-vitamin) Nederst: Dihydroaskorbinsyre (oksidert form av C-vitamin) Mye biologisk energi kommer fra redoksreaksjoner. Fotosyntesen involverer reduksjonen av karbondioksid til sukker og oksidasjonen til vann til molekylpar av oksygen. I den motsatte reaksjonen, celleånding, blir sukker oksidert og karbondioksid og vann fremstilt. Som en mellomting blir den reduserte karbonforbindelsen brukt til å redusere nikotinamid-adenin-dinukleotid, noe som fører til en elektrokjemisk gradient, noe som igjen fører til at syntesen av adenosintrifosfat (ATP) og er bevart av reduksjon av oksygen. I dyreceller sørger mitokondrium for omtrent de samme funksjonene.
Forbrenning - et spesialtilfelle av redoksreaksjon
Forbrenning er en type reaksjon der et stoff, for eksempel ved en vedkubbe, reagerer med oksygengassen i lufta. Når det skjer, blir det frigjort energi, og det merker man som en temperaturstigning. For å få et knitrende bål i peisen trenges både tørr ved og en god tilgang på luft. Veden og oksygengassen i lufta er utgangsstoffene i reaksjonen, og tar man bort ett av dem, blir det ingen reaksjoner. Men man kommer ikke langt uten fyrstikker eller lighter heller. Temperaturen må nemlig være høy nok til at reaksjonen kan starte. Du må ha tenntemperaturen til utgangsstoffene.
Sasha Gatt
Sasha Gatt (født 22. juni 2005) er en maltesisk svømmer.
Hun representerte Malta under Sommer-OL 2020 i Tokyo der hun ble utslått på 1500 meter fri i forsøksheatet på 33. plass med tiden 16.57,47.
Britisk Kaffraria
Britisk Kaffraria var en koloni/underordnet enhet i dagens Sør-Afrika som bestod av distriktene rundt det nåværende King William’s Town og East London.
Begrepet kaffraria kommer fra det arabiske ordet qafir som ble adoptert i swahili og som betyr «vantroende». Europeerne i Sør-Afrika knyttet ved en misforståelse begrepet opp mot svarte bantu-talende folk, og Britisk Kaffraria henspiller dermed på landet hvor de svarte bor (se ellers begrepet kaffer som i dag ses på som et nedsettende begrep for svart afrikaner i Sør-Afrika). Kaffraria ble brukt om en videre region som bestod av blant annet Britisk Kaffraria.
De afrikanske innfødte ble styrt av høvdinger fra rarabe–stammen blant xhosaene. Ngqika (Gaika) var høvding fra 1797 til 13. november 1829, da Sandile overtok som høvding frem til 1. juni 1878.
Området ble annektert til den britiske Kappkolonien som Provinsen Queen Adelaide, men allerede den 5. desember ble annekteringen annullert av Kappkolonien. 10. desember ble den omdøpt til Landdistriktet Queen Adelaide. Mellom 1835 og 1847 var Grahamstown dets hovedstad.
Lani Yamamoto
Lani Yamamoto (født 1965) er en amerikansk-islandsk barnebokforfatter og dokumentarfilmskaper som bor og arbeider i Reykjavík.
Lani Yamamoto har studert psykologi, teologi, film og skrivekunst og har arbeidet som filmprodusent i Boston i USA. Hun er oppvokst nordøst i USA, og har bodd på Island siden 1995.
I USA har hun utgitt fire bildebøker om Albert, den første i 2004. På Island ble hennes første barnebok på islandsk, Stina Stórasæng [Stina og den store dyna], nominert til Nordisk råds barne- og ungdomslitteraturpris 2014.
Kokfesk & Ballade
Kokfesk & Ballade er det første albumet til Trygve Hoff. Albumet ble produsert av Tore Syvertsen og utgitt i 1979.
Sporliste
Side A: Side B:
Gesturi
Gesturi (sardisk: Gèsturi) er en italiensk kommune i provinsen Sud Sardegna i regionen Sardinia. Den har 1 252 innbyggere og ligger rundt 315 meter over havet.
Jugoslavia under Vinter-OL 1956
Jugoslavia under Vinter-OL 1956. Sytten sportsutøvere, tolv menn og fem kvinner, fra Jugoslavia deltok i tre sporter, alpint, langrenn og skihopping, under Vinter-OL 1956 i Cortina d'Ampezzo i Italia. Jugoslavia vant ikke noen medaljer, beste plassering var en niendeplass i damenes 3 x 5 km stafett i langrenn.
Sem skole (Tønsberg)
Sem skole ble bygd og grunnlagt i 1912. Den overtok elevene fra Manum og Grette, to skoler som da ble nedlagt. Skolen hadde 234 elever i 1940.
Sem skole hadde tidligere elever fra 1. til 10. klasse.
Helvetes porter (film)
Helvetes porter (originaltittel: 地獄門 Jigokumon) er et japansk historisk drama fra 1953 regissert av Teinosuke Kinugasa. Filmen ble vist på Filmfestivalen i Cannes i 1954, hvor den vant Gullpalmen. Året etter vant den to Oscar-priser, for beste kostymedesign i farger og beste utenlandske film.
Filmen forteller om samuraien Morito (spilt av Kazuo Hasegawa) som forsøker å gifte seg med Kesa, en kvinne (spilt av Machiko Kyō) han redder, bare for å oppdage at hun er gift.
Handling
Under et opprør får samuraien Endō Morito i oppdrag å eskortere Kesa bort fra palasset hvor hun bor. Men Kesa blir snart slått bevisstløs når en gruppe opprørere angriper karavanen deres, og Morito tar henne med seg hjem til brorens hjem. Når broren til Morito kommer, avslører han at han også er en del av opprøret og foreslår at Morito blir med ham. Men Morito nekter å forråde Lord Kiyomani. Når både han og Kesa er trygge, beviser Morito sin lojalitet til Kiyomani, ved å personlig levere nyheter om opprøret.
Etter at opprøret mislyktes, støter Morito på Kesa igjen. Forelsket i henne ber han Lord Kiyomoni - som gir ett ønske til hver av de lojale krigerne, som bidro til å slå ned opprøret - om å gi ham Kesas hånd i ekteskapet. Men Lord Kiyomani informerer ham om at Kesa allerede er gift med Wataru, en samurai fra den keiserlige garde. Men Morito krever at hans ønske skal bli oppfylt. Kesa er bekymret over Moritos besluttsomhet, men Wataru lover å beskytte henne. Kiyomani begynner snart å sympatisere med Morito, og han bestemmer seg for å gi Morito en mulighet til å konkurrere om Kesas hånd. Morito deltar i et hesteveddeløp hvor Wataru også skal konkurrere.
Teaterkråkene
Teaterkråkene er et amatørteater i Moss i Østfold for barn og ungdom fra 10 til 18 år. Teateret ble opprettet i 1993 og har medlemmer fra blant annet Moss, Rygge og Vestby kommuner. Teaterkråkene setter opp forestillinger, gjerne musikaler, på Parkteatret i Moss. Forestillingene besøkes av opp mot 2000 publikummere årlig. Teaterkråkene har blant annet vist Mio, min Mio, Kvitebjørn Kong Valemon og Fellini. I 2008 ble en ny teaterversjon av Carlo Collodis klassiske barnebok Pinocchio vist, mens i det 2009 var klassikeren Trollmannen fra Oz som sto på plakaten. I 2010 satte Teaterkråkene opp stykket Narnia av C. S. Lewis, mens det i 2011 var Oliver som sto på plakaten.
Teaterkråkene ble i januar 2008 tildelt Moss kommunes kulturpris. I kommunens begrunnelse heter det blant annet: «De fantastiske barna og ungdommene i Teaterkråkene får til utrolige ting. I løpet av noen hektiske måneder skaper de imponerende forestillinger som hvert år gleder et par tusen publikummere på Parkteatret».
Tidligere oppsetninger
1993: Askepott og Lillemus Mei
1994: Robin Hood
1995: Mowgli
1996: Mowgli (Victoria Teater, Oslo)
1997: Oliver Twist
1998: Snøhvit
1999: Espen Askeladd og kongens harer
2000: Askepott og Lillemus mei
2001: Annie
2002: Måken Jonathan
2004: Fellini
2005: Tornerose
2006: Kvitebjørn Kong Valemon
2007: Mio, min Mio
2008: Pinocchio
2009: Trollmannen fra Oz
2010: Narnia: Løven, heksa og klesskapet
2011: Oliver!
2012: Jungelboken
2013: Annie
2014: Peter Pan
2015: Olsenbanden Jr. på Cirkus
2016: Loserville
2017: Rockeulven
2018: Snødronningen
2020: Vi ere en kohort vi med!
2021: Musikalen 13
2022: Jungelboken
TREKOL-39294
TREKOL-39294 var et russisk amfibisk terrengkjøretøy med seks store lavtrykksdekk. Kjøretøyet er tilgjengelig i en modell for passasjertransport og en for godstransport. TREKOL har et chassis av fiberglass som har en meget lav varmeledningsevne og med muligheten til å operere i temperaturer på -45 °C til 45 °C. Kjøretøyet tar 8 personer og maksimal hastighet 70 km/t. Terrengkjøretøyet kan være utstyrt med bensin- eller dieselmotorer, samt vannjet for fremdrift i vann.
Karl Gervin
Karl Gervin (født 17. november 1941) er en norsk idehistoriker og prest. Han har vært sogneprest og seniorprest ved Oslo domkirke. Gervin har magistergrad i idéhistorie oq teologisk embetseksamen. Han har skrevet bøker og artikler om by- og kirkehistorie.
Petra Hynčicová
Petra Hynčicová (født 1. mai 1994) er en tsjekkisk langrennsløper og skiskytter. Hun kom på niendeplass sammenlagt i kontinentalcupen Slavisk Cup i langrenn 2013/14.
Sesongen 2011/12
I Slavisk Cup i langrenn 2011/12 fikk hun en ellevteplass som beste enkeltresultat, og hun endte på 41.-plass sammenlagt med 30 poeng. Under Vinter-OL for ungdom 2012 kom hun på tiendeplass på sprinten og 30.-plass på 5 km klassisk. På mix-stafetten kom Tsjekkia på 12.-plass.
Sesongen 2012/13
Hun fikk til sammen 99 poeng i Slavisk Cup i langrenn 2012/13, og endte med det på 25.-plass sammenlagt.
Junior-VM på ski 2013 ble arrangert i Liberec, og Hynčicová kom der på 38.-plass på sprinten, 37.-plass på 5 km klassisk og 44.-plass på 10 km skiatlon. Hun deltok også på Tsjekkias stafettlag som kom på niendeplass på stafetten.
Sesongen 2014/15
I USA-mesterskapet i langrenn 2015 deltok hun på 30 km fri teknikk, og kom der på 30.-plass.
Sesongen 2015/16
Hun deltok i U23-VM på ski 2016 i Râșnov i Romania. Der ble hennes beste plassering 21.-plass på 10 km fri teknikk. På sprinten kom hun på 28.-plass, og på 10 km klassisk kom hun på 32.-plass.
Sesongen 2016/17
Igjen deltok Hynčicová i US Super Tour, og i sesongen 2016/17 kom hun på 19.-plass sammenlagt, med 78 poeng, etter blant annet to sjetteplasser i enkeltrenn. I USA-mesterskapet i langrenn 2017 kom hun på niendeplass på sprinten og på 10 km fri teknikk.
Fosun International
Fosun International Limited er det største privateide konglomerat i Folkerepublikken Kina.
Petra Hynčicová
Sesongen 2016/17
Under U23-VM på ski 2017 deltok hun på tre distanser. På sprinten kom hun på 20.-plass, og 10 km fri teknikk kom hun på 17.-plass. I tillegg kom hun på 22.-plass på 15 km skiatlon.
Fosun International
Det ble grunnlagt i 1992 i Shanghai av fire studenter ved Fudan-universitetet der: Guo Guangchang, Liang Xinjun, Wang Qunbin, Fan Wei og Tan Jian. Startkapitalen var på beskjedne 38.000 yuan. Det het den gang Guangxin Technology Development Company
Dets hovedkvarter ble i 2007 registert i Hongkong. Selskaper er representert i 16 land.
Petra Hynčicová
Sesongen 2017/18
Hun representerte Tsjekkia under Vinter-OL 2018, og kom der på 47.-plass på 30 km skiatlon.
Fosun International
Gruppen kan inndeles i tre hovedsektorer, etter virksomhet: Helse (ernæring, miljø, farmasøytisk forskning og utvikling, farmasøytisk distribusjon, medisinske tjenester inkludert sykehus, eldreomsorg, diagnostiske verktøy), økonomi (kapitalforvaltning, forsikring, nettfinansiering), underholdning (sport og spill, mote, turisme).
Ghilarza
Ghilarza (sardisk: Ilàrtzi) er en italiensk kommune i provinsen Oristano i regionen Sardinia. Den har 4 481 innbyggere og ligger rundt 290 meter over havet.
Søtpotetpai
Søtpotetpai er en tradisjonell matrett i Sørstatene i USA, gjerne servert som dessert.
Søtpotetpai lages vanligvis som en stor terte på et åpent paiskall uten skorpe på toppen. Fyllet består av moste søtpoteter, melk, sukker og egg, smaksatt med krydder som muskat og kanel. Andre mulige ingredienser inkluderer vanilje og bananekstrakt. Paien kan toppes med marshmallow eller krem.
Søtpotet minner om yams, en mye brukt matvare i Vest-Afrika. Som mange andre søtpotetretter i USA, ble søtpotetpai derfor trolig utviklet av afroamerikanske slaver. I dag regnes søtpotetpai som en del av «soul food».
Schoutbynacht
Schoutbynacht (nederlandsk schout-bij-nacht) er en militærgrad til sjøs på 1700-tallet som i dag tilsvarer kontreadmiral. Den er fortsatt i bruk i den nederlandske marine.
Schoutbynacht ble i 1771 erstattet med kontreadmiral, graden mellom flaggkommandør og viseadmiral. Dette tilsvarende graden generalmajor i land- og luftstyrker.
Erebus (krater)
Erebus  er et nedslagskrater som Mars-roveren Opportunity besøkte på Mars mellom Sol 550 (oktober 2005) og Sol 750 (mars 2006). Krateret er lokalisert på Meridiani Planum, ca. 2500 meter sør for Vostok-krateret.
Erebus er omtrent 350 meter brett, dobbelt så stort som Endurance-krateret. Men det er veldig gammelt og erodert, og det er såvidt synlig fra bakken. Det ser bare ut som en del flate stein-utspring i en sirkel med sand-dyner.
Jevgenij Serjajev
Jevgenij Sergejevitsj Serjajev (født 11. desember 1988 i Moskva i Moskva oblast) er en russisk skøyteløper som konkurrerer i hurtigløp. Han representerte landet sitt under Vinter-OL 2014 i Sotsji, der hans beste individuelle resultat var nummer 9 på 10 000 meter.
120 Days (album)
120 Days er et musikkalbum av det norske rockebandet 120 Days, utgitt 10. oktober 2006. Det er bandets debutalbum og ble gitt ut på Smalltown Supersound i Norge og senere på Vice Records i USA. Albumet debuterte på en 8.-plass på VG-lista og lå på lista i 17 uker. For albumet vant bandet klassene rock og årets nykommer under Spellemannprisen 2006.
Sergio Suzuki
Sergio Suzuki (født 9. oktober 1994) er en japansk taekwondoutøver.
Han representerte Japan under Sommer-OL 2020 i Tokyo, hvor han ble utslått i første runde.
Joachim Grøgaard
Joachim A. Grøgaard (født 1. februar 1902 i Kristiansand, død 6. januar 1973 i Oslo) var en norsk maler, tegner og illustratør. Han tegnet en mengde illustrasjoner til bøker, blader og aviser. Etter opphold på Grini fangeleir under andre verdenskrig utgav han boka Tre år under Kunze i 1945. Han lagde også tre tegnefilmer for Oslo kommune.
Joachim Grøgaard tegnet mennesker. I den store samlingen av etterlatte arbeider vrimler det av mennesker.
Som skolegutt var han, som Eilif Peterssen bemerket, tydelig opptatt av Kittelsen. Men snart ble det også mye Werenskiold og Munthe – og kanskje Munch. ..
Tyve år gammel, etter et knapt år hos Christian Krohg ved kunstakademiet i Kristiania, reiste han til Dresden. Først som elev av Hugo Lange. Senere studerte han hos Robert Sterl ved kunstakademiet. Tysk inspirasjon – etter en trist krig og en sørgelig fredsslutning – litt tung og litt mystisk. Men humoren var der på lur hele tiden. Om utstillingen hos Blomqvist i 1925 skriver Jappe Nilssen i Dagbladet: ” - Jeg tror ikke jeg tar feil, naar jeg sier, at han kan komme til å berede oss overraskelser, at han er en av dem som har fanden i kroppen. . .”
Hos Charles Dufresne ved det skandinaviske akademiet i Paris glir stilen hans over i en lettere og mer jordnær form. Vi ser denne utviklingen både i tusjlaveringene og maleriene, - og dessuten selvfølgelig i tegningene til bokforlag og ukeblad i 1930-årene.
Men – ukebladenes moteriktige illustrasjoner – det var ikke slike ting han hadde lyst til å arbeide med. Her lå ingen positiv utvikling, og det var for ham en plagsom følelse. Da han ble arrestert av tyskerne og plassert i fangeleiren på Grini, viste det seg at han, i all elendigheten, fant tegnemuligheter, og at det etter verdenskrigen var mulig å utgi boka ”Tre år under Kunze”. Og iveren var ikke mindre da han arbeidet med de tre historiske tegnefilmene for Oslo Kinematografer fram til byens 900-årsjubileum i 1950. Et enormt arbeid for tegneren. Men midt i 1950-årene fant han ut at han var nødt til å prøve å frigjøre seg. Løsningen måtte være en fast jobb, fjernt fra den kunstneriske virksomheten.
1972 kom med den store dag da han ble pensjonert fra Fellesmeieriet: ” – Med mot i masser og mange planer gleder jeg meg til å ta fatt der jeg i sin tid sluttet. . . ”
Men han fikk bare ett år.
Våren 2013:
Etter ønske fra Riksarkivet er nå originaltegninger, skisser og notater fra Joachim Grøgaards fangetid på Grini levert inn til Riksarkivet i Oslo.
Girasole
Girasole (sardisk: Gelisùli) er en italiensk kommune i provinsen Nuoro i regionen Sardinia. Den har 1 291 innbyggere og ligger rundt 10 meter over havet.
Skiflyging
Skiflyging eller skiflyvning er betegnelsen på skihopping i de største hoppbakkene. Det finnes fem skiflygingsbakker som er i bruk, samt én som har utdatert bakkeprofil. Siden 1934 har alle rekorder for verdens lengste skihopp, på ett unntak nær, blitt satt i de fem klassiske skiflygingsstedene Planica, Oberstdorf, Bad Mitterndorf (Kulm), Vikersund og Harrachov. Etter siste utbygging i 2010/11 er Vikersundbakken verdens største permanent oppbygde hoppbakke. (Se også avsnitt Nye prosjekter.)
De seks skiflygingsarrangørene er organisert i interesseforeningen Internationale Skiflugvereinigung KOP (av initialene til Kulm, Oberstdorf og Planica), stiftet i 1962. Alle skiflygingsrennene blir organisert av Det internasjonale skiforbundet (FIS).
Skiflygingens historie
Begrepet «skiflyging» har ved enkelte anledninger blitt brukt om forsøk på bokstavelig talt å fly med ski på beina, både før 1930 og i senere tiår. Som betegnelse på skihopping i særlig store hoppbakker har begrepet blitt brukt siden 1930-tallet.
1930-tallet: Planica
Den jugoslaviske ingeniøren og idrettspioneren Stanko Bloudek planla og fikk bygd verdens største hoppbakke i Planica i Slovenia, ikke langt fra grensen til Italia og Østerrike. Bakken, kalt Velikanka («Kjempen»), ble bygd i 1933 og tatt i bruk vinteren 1934. I det første internasjonale rennet i bakken satte Birger Ruud (Norge) verdensrekord med 92 meter.
I februar 1936 forbød Det internasjonale skiforbundet (FIS) bygging av og hopping i hoppbakker med K-punkt større enn 80 meter, under trusler om utestengelse for hoppere som brøt forbudet. Likevel gikk rennene i Planica måneden etter som planlagt. De norske hopperne var tilstede, men ble nektet å hoppe av Norges Skiforbund, som i likhet med FIS var sterkt imot det økende rekordjaget. Med nordmennene som tilskuere hoppet østerrikeren Sepp Bradl 101 meter og ble den første i verden til å hoppe over 100 meter. Kort tid etter ble rekordbakken i Planica stengt av FIS.
Under et møte mellom hoppentusiaster fra Østerrike, Jugoslavia og Tyskland våren 1936, lanserte sekretæren i det jugoslaviske skiforbundet, Joso Gorec, ideen om «skiflyging» som en egen disiplin innen skihopping. FIS modererte forbudet mot hopping i «mammutbakker», og opphevet stengningen av bakken i Planica, men tillot fremdeles ikke offisielle renn i slike bakker. Likevel ble det satt nye verdensrekorder i Planica i 1938 og 1941.
1950-tallet: Oberstdorf og Kulm
I årene etter 2. verdenskrig ble tyske idrettsfolk i stor grad utestengt fra konkurranser i utlandet. Tyske skihoppere fikk blant annet ikke lov til å delta i OL i St. Moritz i 1948 eller i skiflygingsukene i Planica i 1947 og 1948 (der for øvrig sveitsiske Fritz Tschannen økte verdensrekorden til 120 meter). Tre skihoppere fra Oberstdorf, Sepp Weiler, Heini Klopfer og Toni Brutscher, tok initiativet til å få bygd en skiflygingsbakke der. Bakken ble tatt i bruk i 1950, og under den første skiflygingsuka ble verdensrekorden forbedret tre ganger. Den fjerde rekordforbedringen kom under skiflygingsuka året etter, da finske Tauno Luiro hoppet 139 meter. Skiflygingsbakken i Oberstdorf hadde K-punkt 120 meter, mens FIS fremdeles bare tillot hoppbakker med maksimal størrelse K80.
Tauno Luiros verdensrekord på 139 meter ble stående i 10 år, helt til jugoslaviske Jože Šlibar slo den med et hopp på 141 meter i Oberstdorf i 1961. Luiro fikk ikke oppleve at rekorden ble slått, han døde av tuberkulose i 1955, bare 23 år gammel.
Kulm fikk sin første verdensrekord i 1962, da Peter Lesser (DDR) tangerte Jože Šlibars rekord på 141 meter. Peter Lesser sto også for den andre verdensrekorden i Kulm, da han hoppet 145 meter i 1965. I mellomtiden var det også blitt satt rekorder i Oberstdorf.
Vikersund
I Vikersund i Norge ble det åpnet en storbakke i 1936, der Hilmar Myhra satte den første bakkerekorden på 85 meter. Etter utbygging i 1956 satset Vikersund på å få det første hoppet over 100 meter i Norge, men den rekorden tok imidlertid Renabakken da Asbjørn Aursand hoppet 101,5 meter der i 1957. Vikersundbakken tok imidlertid raskt tilbake rekorden for lengste hopp i Norge, og bakkerekorden ble forbedret til 116,5 meter av finske Paavo Lukkariniemi i 1960.
Vikersundbakken ble utbygd til skiflygingsbakke, og ble innviet med skiflygingsuke i 1966. I den første prøveomgangen tangerte Bjørn Wirkola (Norge) Peter Lessers verdensrekord på 145 meter, før han i selve rennet satte rekord med 146 meter. I 1967 satte Reinhold Bachler verdensrekord med 154 meter i Vikersund. I mellomtiden hadde imidlertid rekorden blitt forbedret tre ganger i Oberstdorf.
Ny skiflygingsbakke i Planica
Etter Fritz Tschannens verdensrekord på 120 meter i 1948 hadde skiflygingsbakken i Planica falt i bakleksa. Terrenget der bakken lå gjorde det umulig å utvide bakken i noen særlig grad, og den kunne ikke holde følge med rekordlengdene i Oberstdorf, Kulm og Vikersund. På 1960-tallet fikk brødrene Lado og Janez Gorišek bygd en ny skiflygingsbakke i Planica, like i nærheten av den gamle. Den nye rekordbakken overtok navnet Velikanka (Kjempen), mens den gamle skiflygingsbakken med tiden ble omgjort til en moderne storbakke og omdøpt til Bloudkova Velikanka (Bloudeks kjempe), oppkalt etter konstruktøren, Stanko Bloudek.
Den nye skiflygingsbakken i Planica ble åpnet med skiflygingsuke i 1969. Fem verdensrekorder ble satt i løpet av to dager, hvorav Bjørn Wirkolas 156 meter var den første.
1970-tallet: Copper Peak og VM
Den femte skiflygingsbakken i verden (om man regner Planicas to bakker som én) og Nord-Amerikas største hoppbakke, Copper Peak i Ironwood i delstaten Michigan, USA, ble åpnet i 1970. Den bakken fikk aldri noen verdensrekorder, den siste bakkerekorden var 158 meter, satt av østerrikerne Mathias Wallner og Werner Schuster i det siste rennet i 1994. Bakken eksisterer fremdeles, men den har foreldet bakkeprofil og har ikke vært i bruk siden 1994.
I 1972 ble det første offisielle VM i skiflyging arrangert, i Planica. Verdensmester ble Walter Steiner fra Sveits. VM i skiflyging har siden blitt arrangert stort sett annethvert år, på alle skiflygingsstedene unntatt Ironwood.
Harrachov, stygge fall og lengdebegrensning
Den sjette og til nå siste skiflygingsbakken ble bygd i Harrachov i Tsjekkoslovakia i 1979. I det første rennet i Čerťák i mars 1980 tangerte Armin Kogler (Østerrike) Toni Innauer og Klaus Ostwalds verdensrekord på 176 meter. Under skiflygings-VM i 1983 satte Pavel Ploc (Tsjekkoslovakia) verdensrekord med 181 meter.
Skiflygingsbakken i Harrachov ble beryktet for å være en farlig bakke. Med parallell skiføring, stor fart og bratte bakker var det ikke uvanlig at hopperne fikk stor høyde over bakken, men skiflygingsbakken i Harrachov var den mest ekstreme av alle. I Harrachov kunne hopperne ha en høyde på opptil 12 meter over bakken, og flere hoppere skadet seg i stygge fall. Skiflygingsbakken ble ombygd mellom 1989 og 1992. Etter den og senere ombygginger, samt innføringen av V-stil, har skiflygingsbakken i Harrachov vært regnet som like trygg som de andre skiflygingsbakkene.
Også skiflygings-VM i Kulm i 1986 ble preget av mange stygge fall. Under dette mesterskapet satte Andreas Felder (Østerrike) den siste verdensrekorden som ikke var satt i Planica inntil Vikersundbakken ble bygget ut foran 2011-sesongen, da han tangerte Matti Nykänens rekord på 191 meter. Etter mesterskapet i Kulm bestemte FIS at 191 meter skulle være den største tellende lengden i skiflyging – hopp over den lengden skulle ikke måles, og skulle få lengdepoeng kun for 191 meter. Til tross for dette, ble polske Piotr Fijas' rekordhopp i 1987 målt til 194 meter og regnet som verdensrekord.
Boeing 377 Stratocruiser
Boeing 377 Stratocruiser var et amerikansk passasjerfly basert på det militære transportflyet C-97 Stratofreighter. Boeing 377 Stratocruiser var en av de første flyene som ble utstyrt med trykk-kabin, og utmerket seg ved en luksuriøs standard som blant annet inkluderte en salong med bar på nederste dekk med plass til 14 passasjerer.
Skiflyging
Utbygging i Vikersund
Vikersundbakken falt på 1980-tallet noe i bakleksa og kunne ikke holde tritt med rekordbakkene i Planica, Oberstdorf, Harrachov og Kulm. František Nováks bakkerekord på 157 meter fra 1977 ble i 1986 slått av Piotr Fijas, som hoppet 163 meter. Etter dette ble bakken utbygd flere ganger, og nærmet seg størrelsen på de andre skiflygingsbakkene.
Boeing 377 Stratocruiser
Varianter
Prototypen, Model 377-10-19, fløy første gang 8. juli 1947. Den var en ombygd C-97 Stratofreighter utstyrt med fire Pratt & Whitney R-4360 Wasp Major stjernemotorer.
Skiflyging
200-metersgrensa brutt
Under VM i skiflyging i Planica i 1994 ble det satt tre verdensrekorder. Etter at Martin Höllwarth (Østerrike) hadde hoppet 196 meter, falt landsmannen Andreas Goldberger i et hopp på 202 meter. Toni Nieminen (Finland) hoppet 203 meter og ble den første til å stå på et hopp over 200 meter. Dagen etter forbedret Espen Bredesen (Norge) rekorden til 209 meter.
Boeing 377 Stratocruiser
Varianter
Prototypen ble fulgt av 20 Model 377-10-26 som ble kjøpt av Pan American. Disse modellene var normalt konfigurert for 61 passasjerer. 10 av disse ble senere oppgradert til 377-10-26 Super Stratocruiser standard som inkluderte ekstra drivstoffkapasitet for transatlantiske ruter.
Skiflyging
200-metersgrensa brutt
191-metersregelen gjaldt imidlertid offisielt fremdeles, og førte til at Roberto Cecon (Italia) ble snytt for andreplassen i mesterskapet. Offisielt tok Espen Bredesen sølvmedalje foran Cecon (Jaroslav Sakala, Tsjekkia, vant), men Bredesen ga fra seg sølvmedaljen til Cecon og tok imot bronsemedaljen i stedet. Under dette mesterskapet instruerte daværende leder for FIS' hoppkomité, Torbjørn Yggeseth, dommerne til å gi lange hopp ekstra gode stilkarakterer, for å omgå 191 metersregelen. Lengdebegrensningen ble opphevet etter mesterskapet.
Boeing 377 Stratocruiser
Varianter
Fire Model 377-10-28 ble egentlig bestilt av SILA, men de ble avbestilt og kjøpt opp av BOAC. Disse flyene var normalt konfigurert for 55 passasjerer.
Skiflyging
200-metersgrensa brutt
Sommeren 1994 inngikk skiflygingsarrangørene en avtale med FIS om at de ville respektere FIS' forskrifter for bygging av hoppbakker, og at de ikke ville gjøre noen ombygginger uten tillatelse fra hoppkomiteen i FIS. Dette hindret ikke at det de neste årene ble gjort flere utbygginger, og satt en rekke nye rekorder i Planica. 20. mars 2005 ble det på én dag satt hele fire verdensrekorder (inkludert en tangering). Det lengste stående hoppet gjorde Bjørn Einar Romøren, med 239 meter. Samme dag hoppet Janne Ahonen (Finland) 240 meter, men falt, og hans hopp ble dermed ikke regnet som verdensrekord.
Boeing 377 Stratocruiser
Varianter
American Overseas Airlines kjøpte 8 Model 377-10-29. Disse var av tilsvarende standard som Pan Americans -26.
Skiflyging
Vikersundbakken størst igjen
Vikersundbakken ble i 2010/11 utbygd til VM i 2012. Bakken ble utvidet til det maksimale av det FIS' nye regelverk tillater, og har etter ombyggingen K-punkt 195 meter og bakkestørrelse 225 meter. I den første offisielle treningsomgangen 11. februar 2011 foran verdenscuprennet dagen etter satte Johan Remen Evensen (Norge) verdensrekord med 243 meter. Under kvalifiseringen senere samme kveld forbedret han rekorden til 246,5 meter. 14. februar 2015 ble  denne rekorden slått. Slovenske Peter Prevc hoppet hele 250 meter i Vikersundbakken. Dagen etter hoppet Anders Fannemel 251,5 m og var innehaver av den gjeldende verdensrekorden fram til avslutningshelga i Raw Air 18. mars 2017. Da hoppet Robert Johansson (Norge) 252 meter, men en drøy halvtime etter forbedret Stefan Kraft (Østerrike) rekorden til 253,5 meter. Lengst av alle har Dimitrij Vassilijev hoppet. Vassilijev landet på 254 meter men falt.
Neocamiarus
Neocamiarus er en slekt av mycelbiller.
Boeing 377 Stratocruiser
Varianter
Model 377-10-30 ble bygget for Northwest Airlines, som kjøpte 10 av disse. Disse flyene skilte seg ut fra tidligere modeller ved at de hadde rektangulære vinduer. De ble senere også utstyrt med en radom på nesen. Denne versjonen var opprinnelig konfigurert for 61 passasjerer, men fra 1953 ble passasjerkapasiteten økt til 83.
Skiflyging
Verdensmesterskap
Se utdypende artikkel: VM i skiflyging
Boeing 377 Stratocruiser
Varianter
Model 377-10-32 ble bygget for BOAC og levert fra november 1949. Disse hadde runde vinduer i hovedkabinen, men skilte seg fra andre modeller ved at de hadde rektangulære vinduer i salongen under hoveddekket. Salongen var også annerledes og hadde bare plass til 12 passasjerer. Denne modellen var konfigurert for 60 passasjerer.
Skiflyging
Nye prosjekter
I 2005 vedtok skitinget i Norges Skiforbund å planlegge en ny skiflygingsbakke i Rødkleiva i Nordmarka i Oslo. Planen var å først bygge en normalbakke til bruk under ski-VM 2011 (som Skiforbundet på det tidspunktet ønsket å søke om), og deretter en skiflygingsbakke som ville overta som nasjonalanlegg etter Vikersundbakken. Etter motstand fra politikere i Oslo, mange skikretser, samt arrangørene i Vikersund, bestemte skitinget i 2008 at Vikersundbakken fremdeles skulle være nasjonalanlegg, og at planene om en skiflygingsbakke i Rødkleiva skulle skrinlegges.
Neocamiarus
Utseende
Små, fint hårete, blanke, brunlige til svarte biller.
Boeing 377 Stratocruiser
Varianter
Model 377-10-34 ble bygget for United Airlines og hadde som -30 rektangulære vinduer, men hadde en passasjerkapasitet på 56. I alt 7 fly ble levert fra september 1949.
Model B377PG Pregnant Guppy ble bygget for NASA i ett eksemplar for å frakte seksjoner av raketter.
Skiflyging
Nye prosjekter
Det har blitt foreslått å bygge et innendørs hoppanlegg med skiflygingsbakke, storbakke og normalbakke i fjellet Aavasaksa i Övertorneå i Finland. Planen er å bygge ovarennet for hver av bakkene i tunnel i fjellet, og tak over unnarennet. Heller ikke dette prosjektet ser ut til å bli realisert i anskuelig framtid (pr. 2010), delvis på grunn av at det vil bli svært dyrt. Et konkurrerende prosjekt er under planlegging i Suomu ved Kemijärvi.
Energidrikkprodusenten Red Bull GmbH fikk vinteren 2010 bygd en stor hoppbakke av snø i høyfjellet i Tauern nasjonalpark ved Heiligenblut i Østerrike, men dårlig vær gjorde at bakken ikke ble prøvd. Vinteren 2011 ble det på nytt bygd opp en bakke samme sted, i nesten 3000 meters høyde, der det ble antatt at det kunne hoppes opp mot 300 meter. Dersom størrelsanslaget stemte, var bakken i særklasse verdens største hoppbakke, langt større enn FIS' regelverk for hoppbakker tillater. Østerrikes landslagstrener Alexander Pointner stilte seg tvilende til prosjektet, og påpekte at den tynne lufta i høyden gjør at hopperne vil trenge svært høy fart for å kunne hoppe så langt, og at det derfor vil være farlig. Østerrikske medier spekulerte om at hoppere som Thomas Morgenstern, Gregor Schlierenzauer, Adam Małysz eller Andreas Goldberger (som alle blir sponset av Red Bull) ville forsøke å sette verdensrekord i bakken. Det østerrikske skiforbundet forbød imidlertid sine utøvere å hoppe i bakken, og i slutten av mars 2011 avlyste Red Bull rekordforsøket.
Skiflyging for kvinner
I 1997 var østerrikske Eva Ganster prøvehopper ved mennenes verdenscuprenn i Kulm. Hun forbedret kvinnenes verdensrekord flere ganger, sist til 167 meter. Daniela Iraschko (også Østerrike) var prøvehopper ved verdenscuprennene samme sted i 2003, og forbedret verdensrekorden to ganger, først til 188 meter, så til 200 meter.
I 2004 oppsto det uenighet da de beste kvinnelige hopperne ble nektet å være prøvehoppere under mennenes kontinentalcuprenn i skiflygingsbakken i Vikersund, etter at de først hadde fått tilbud om å hoppe. Det endte imidlertid med at kvinnene fikk hoppe. Det var Vikersundhopperen Line Jahr (155 m), Anette Sagen (174,5 m), Helena Olsson (174,5 m) og Lindsay Van som tilslutt fikk hoppe. Line og Anette fikk også med seg noen hopp i 2007. Også foran mennenes verdenscuprenn i Vikersund i 2009 ble det strid, da et uttakningsrenn for prøvehoppere av begge kjønn ble stoppet. Også ved den anledningen fikk kvinnene til slutt hoppe.
Under uttakingsrennet for prøvehopperne i Vikersund som ble fullført i 2009, falt Anette Sagen (Norge) i et hopp på 177 meter, en lengde som ville vært det lengste hoppet gjort av en kvinne i Norge, og av en norsk kvinne uansett sted. Fallet har siden blitt brukt av enkelte motstandere av skihopping for kvinner som argument for at det er for farlig for kvinner å hoppe i store bakker.
Sébastien Gardillou
Karierre
Han ble sparket på slutten av 2011/12-sesongen og sluttet seg deretter til, som rykket opp til øverste nivå i samme sesong.
Liste over undergrunnsbaner
Dette er en liste over undergrunnsbaner over hele verden. Listen er sorterbar.
Skiflyging
Skiflyging i kombinert
I motsetning til tidligere, hopper kombinertløpere nå (pr. 2010) jevnlig i storbakker. Kombinertløper Magnus Moan har foreslått å innføre skiflyging som øvelse i kombinert, sammen med et lengre langrenn. Kombinertløpere har imidlertid flere ganger vært prøvehoppere ved skiflygingsrenn, og mange gode skiflygere har startet karrieren som kombinertløpere.
Liste over undergrunnsbaner
Liste
A B C D E F G H I J K L M N O P Q R S T U V W X Y Z
Neocamiarus
Levevis
Biologien til disse artene er svært dårlig kjent.
Utbredelse
Slekten er utbredt i Chile.
Kilder
Leiodidae i Tree of life
Jamblikos
Jamblikos, Iamblikhos eller Iamblikhos Khalkidensis (Ιάμβλιχος, født i Chalkis i Syria ca. 245, død ca. 330) var en gresk filosof innen den nyplatonske skole, med en særlig, metafysisk orientert interesse for Pytagoras og pytagoreismen.
Han var født i en velstående familie, og studerte hos Porfyrios før han i 304 vendte hjem til Syria og startet sin egen skole. Av hans arbeider er bevart 4 av 10 bind av hans omfattende verk om pytagoreisme, og kommentarer til Platon og Aristoteles. Verket De Mysteriis Aegyptiorum har blitt tilskrevet ham; noen mener at dette mest sannsynlig ikke stemmer, mens andre godtar forfatterskapet.
Utdrag fra Om det pytagoreiske levesett er utgitt på norsk i antologien Orfeus, 2009. De Mysteriis Aegyptiorum er utgitt på norsk i antologien Nyplatonismen, 2010.
Det syvende tegnet
Handling
Filmen bygger på den jødiske legende som sier at Gud vil slutte sitt arbeid på jorden den dagen den siste martyr dør, og tegnet er at det da skal fødes et barn uten sjel. For de innvidde betyr dette jordens slutt, eller apokalypse. En rekke naturkatastrofer og mystiske hendelser, deriblant massedød av fisk utenfor Haiti, en blod-farget elv i Nicaragua og en veldig kulde i en landsby i Negevørkenen, blir tolket som tegn på en nært forestående apokalypse. I filmen dukker den siste martyr opp som en dømt forbryter som gis den siste olje før han ledes til gasskammeret. Forbryterens advokat har en kone som ganske snart skal ha et barn, barnet som skal fødes uten sjel.
Den gravide Abby, som er gift med advokat Russell Quinn, leier ut en liten leilighet over garasjen hennes til den mystiske David Bannon. Kort tid senere oppdager Abby mystiske skrifter på værelset han leier. Fra studenten Avi oppdager hun at disse tegnene kan referere til verdens undergang. Når den fremmede interesserer seg veldig for Abbys graviditet, blir Abby redd for at han kan være en psykopat, og hun krever at ektemannen hennes kansellerer utleien. Etter hvert som flere bibelske profetier utfolder seg, mistenker Abby at babyens skjebne kan være knyttet til alle disse hendelsene. Gud gjør et siste forsøk på å frelse verden ved å sende ut sin tjener på jorden med oppgaven å ta livet av barnet uten sjel.
Durg (distrikt)
Durg (hindi: दुर्ग जिला ) er et distrikt i den indiske delstaten Chhattisgarh. Distriktets hovedstad er Durg.
Demografi
Ved folketellingen i 2011 var det 3,343,079 innbyggere i distriktet, mot 2,810,436 i 2001. Den urbane befolkningen utgjør 38,41 % av befolkningen.
Barn i alderen 0 til 6 år utgjorde 12,60 % i 2011 mot 15,59 % i 2001. Antallet jenter i den alderen per tusen gutter er 958 i 2011 mot 966 i 2001.
Hannibal (andre betydninger)
Hannibal er et av de mest vanligste puniske fornavn.
EM i turn for kvinner 1979
Det 12. europamesterskapet i turn i turn for kvinner ble arrangert i København i 1979.
Wexford
Wexford (irsk: Loch Garman, norrønt: Veisafjǫrðr, «Veisafjord») er administrasjonsbyen i grevskapet Wexford i Irland. Den ligger nær sørøstspissen av Irland og i sørenden av Exford havn, ved en vik dannet av elvmuningen til Slaney. Byen ble grunnlagt av norrøne nordboere som under vikingtiden opprettet en beskyttet havn, på irsk kalt longphort (flertall longphuirt) for sine langskip som siden utviklet seg til et urbant senter. Stedsnavnet Wexford er avledet fra det norrøne navnet.
Byen er knyttet til hovedstaden Dublin med den nasjonale hovedveien M11/N11 (E1); og til havneanlegget Rosslare Europort, foruten til byene Cork og Waterford ved veien N25. Det nasjonale jernbanenettet kobler byen også til Dublin og Rosslare Europort. Wexford hadde i følge folketellingen i 2016 en befolkning på 20 188 innbyggere. Byen følger havnen langs bukten og elven, med en hovedgate som går mer eller mindre parallelt med vannkanten. Hovedgaten er omkring halvannen kilometer lang, og har flere navn i løpet av denne strekningen. Nesten alle butikker i byens sentrum ligger langs denne gaten.
Libanon under Vinter-OL 1956
Libanon under Vinter-OL 1956. Tre sportsutøvere, alle menn, fra Libanon deltok i to sporter, alpint og langrenn, under Vinter-OL 1956 i Cortina d'Ampezzo. Libanon, som deltok for tredje gang i et vinter-OL, vant ingen medaljer. Beste plassering var en 42.-plass i utfor.
Wexford
Historie
Byen ble grunnlagt av norrøne nordboere opprinnelig fra Norge, som først ankom som vikinger, i tiden rundt 800. De kalte den Veisafjǫrðr, som betyr «innløpet til mudderflatene», og navnet har bare endret seg litt til sin nåværende form. På grunn av de vanskelige forholdene med stadige endringer i sandbankene har havnen i moderne tid ikke hatt stor kommersiell suksess. Det ble derfor på begynnelsen av 1900-tallet anlagt en ny havn rundt 20 km lenger sør. Den er en dypvannshavn, som ikke påvirkes av tidevann og strømmer. Alle store skip bruker denne havnen, mens Wexford havn kun brukes av fiskebåter og andre mindre fartøyer.
I følge en legendarisk (og ikke historisk) fortelling registrert i Dindsenchas (en tidlig irsk tekst med mytologisk og topografisk innhold) kommer det irske navnet Loch Garman fra en mann ved navn Garman mac Bomma Licce som ble jaget til elvemunningen og druknet som en konsekvens av at han hadde stjolet dronningens krone fra Temair (Tara) under høytiden samhain.
Wexford ble en engelsk bosetning i middelalderen. Denne befolkningen besto av hiberno-normannere (irsk-normannere) som også er karakterisert som «Old English» for å skille dem fra senere engelsk innflytning ved at de var inngifte med irere og det skjedde en kulturell assimilering, og som det ble sagt: «mer irske enn irlenderne» (irsk: Níos Gaelaí ná na Gaeil féin). En form for engelsk språk, kjent som yola, ble ofte snakket i sørlige Wexford til det begynte å avta på midten av 1800-tallet. Yola var imidlertid ikke offisielt utdødd før den siste taleren døde i 1998, en lokal fisker fra Kilmore Quay ved navn Jack Devereux. Yola-navnet for Wexford var Weiseforthe.
Etter korstogene hadde tempelridderne en tilstedeværelse i Wexford. Fram til i dag er navnet deres foreviget i den gamle tempelriddernes kapellgård på gravlunden St. John's Cemetery, på Wexford's Upper St. John's Street. Wexford mottok sitt første charter i 1318.
Grevskapet Wexford ga sterk støtte til Det irske forbund i løpet av 1640-tallet. Forbundet hadde flåte av kapere som var basert i havnen til Wexford by, bestående av sjømenn fra Flandern og Spania samt lokale menn. Fartøyene deres angrep engelsk parlamentarisk skipsfart, og ga noe av inntektene til forbundets regjeringen i Kilkenny. Som et resultat ble byen plyndret av de engelske parlamentarikerne under Oliver Cromwells erobringen av Irland i 1649. Mange av innbyggerne ble drept og mye av byen ble brent. I 1659 ble Solomon Richards utnevnt til guvernør, men han ble avskjediget og fengslet etter restaureringen av monarkiet det neste året.
Wexfords historie fra tidlig og midten av 1700-tallet huskes sjeldnere enn senere perioder, men virkningen av denne perioden er tydelig fra byens arkitektoniske struktur, slik som de gavlbelagte nederlandske Billy-husene som på Main Street.
Grevskapet Wexford var sentrum for det irske opprøret mot britisk styre i 1798. Wexford by ble holdt av United Irishmen gjennom hele Wexford-opprøret og var åstedet for en beryktet massakre på lokale lojalister av United Irishmen, som henrettet dem med spyd på Wexford-broen.
Torget Redmond Square, nær jernbanestasjonen, minnes den eldste John Edward Redmond (1806–1865) som satt i det britiske Underhuset som et liberalt parlamentsmedlem for byen Wexford. Inskripsjonen lyder: «Mitt hjerte er med byen Wexford. Ingenting kan slukke den kjærligheten bortsett fra gravens kalde jord». Hans nevø William Archer Redmond (1825–1880) satt som parlamentsmedlem i Isaac Butts Home Rule Party (parti som støttet irske selvstyre) fra 1872 til 1880. Willie Redmond satt som parlamentsmedlem for Wexford fra 1883 til 1885. Den yngre John Redmond var en hengiven tilhenger av Charles Stewart Parnell og leder av Det irske parlamentariske partiet fram til sin død i april 1918. Han er gravlagt i Redmond-families hvelv, ved den gamle tempelriddernes kapellgård på St. John's Cemetery, Upper St. John's Street.
Redmond Park ble formelt åpnet i mai 1931 som et minnesmerke over den irske nasjonalisten og parlamentarikeren Willie Redmond. Han ble drept i 1917 under den første verdenskrig mens han tjenestegjorde i den 16. (irske) divisjonen under slaget ved Messines og ble gravlagt på vestfronten.
Kultur
Wexford er vertskap for Wexford Opera Festival hver oktober. Det ble påbegynt av den lokale legen og skribenten Tom Walsh i 1951, har festivalen siden vokst, og noen ganger holdes et fyrverkeri i forbindelse med den årlige festivalen.
Wexford har en rekke musikk- og dramascener, blant annet:
Goni
Goni (sardisk: Gòni) er en italiensk kommune i provinsen Sud Sardegna i regionen Sardinia. Den har 483 innbyggere og ligger rundt 383 meter over havet.
Peter A.G. Nielsen
Peter Andreas Gjerluff Nielsen (født 17. desember 1952 i Skjern) er en dansk sanger og musiker. Han er forsanger i bandet Gnags og dessuten foredragsholder.
Bayview Stadium
Bayview Stadium, som tidligere var kjent under navnet New Bayview, og hadde navnet First 2 Finance Bayview Stadium i sponsorsammenhenger, er et fotballstadion som befinner seg i den skotske byen Methil, Fife. Det er hjemmebanen til East Fife FC. Stadionet ble åpnet i 1998, etter at klubben flyttet fra sitt opprinnelige stadion Bayview Park på den andre siden av byen.
Peter A.G. Nielsen
Hans sang «Under Bøgen» fremført av Gnags er tatt opp i Danmarks kulturkanon.
Bayview Stadium
Stadionet kan huse opptil 2000 tilskuere, der alle sitter på en eneste tribune som går langs den ene langsiden av gressmatten. Slik som er tilfellet med Strathclyde Homes Stadium i Dumbarton, er åpne områder for fremtidige utbygginger synlige. I 2008 ble planer om å øke kapasiteten ved å reise en ny tribune med tak på sjøsiden av stadionet, kunngjort. På grunn av de økonomiske forholdene i 2009 har disse planene imidlertid blitt lagt til side.
Legering
En legering er en kombinasjon av to eller flere grunnstoffer, hvorav minst ett skal være et metall. En legering er en jevn blanding av ulike metaller.
Bayview Stadium
Stedet der stadionet er plassert er nær utløpet av elven Forth, og den lå lenge i skyggen av kraftstasjonen i Methil, som ble revet i april 2011. Den 21. april 2011 er det bare den gamle hovedpipen til kraftstasjonen som står igjen, men denne pipen skal også rives innen høsten 2011.
Legering
Legeringer er vanligvis utviklet for å få frem egenskaper som er gunstigere til et gitt formål enn i hvert enkelt grunnstoff alene. For eksempel er stål sterkere enn jern, mens messing er mer slitesterkt enn kobber og har finere glans enn sink.
En legering med to grunnstoffer kalles en binær legering, med tre grunnstoffer kaller man det en ternær legering, og med fire grunnstoffer kalles det en kvarternær legering.
Navn på legeringer
I enkelte tilfeller vil man ha egne navn på legeringer, slik som for amalgam, bronse eller messing. I andre tilfeller vil grunnmaterialet være utgangspunkt for navnet, man snakker da om aluminiumlegeringer, magnesiumlegeringer eller sinklegeringer.